ai4bharat/Pralekha huggingface dataset:
ఆర్ధిక వ్యవహారాల మంత్రివర్గ సంఘం
ఆర్థిక వ్యవహారాలపై ఏర్పాటైన మంత్రివర్గ సంఘం 
ఆరు రాష్ట్రాలలో అంతర్ రాష్ట్ర ప్రసారం, పంపిణీ వ్యవస్థలను పటిష్టం చేసేందుకు ఈశాన్య ప్రాంత విద్యుత్తు వ్యవస్థ మెరుగుదల పథకం తాలూకు సవరించిన వ్యయ అంచనా కు ఆమోదం తెలిపిన మంత్రివర్గం
ఈశాన్య ప్రాంత విద్యుత్తు వ్యవస్థ మెరుగుదల పథకం  తాలూకు సవరించిన వ్యయ అంచనా కు  ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన ఆర్థిక వ్యవహారాల మంత్రివర్గ సంఘం ఆమోదాన్ని తెలిపింది. దీని సవరించిన వ్యయం అంచనా 6,700 కోట్ల రూపాయలు గా ఉంది. ఇది అంతర్ రాష్ట్ర ప్రసారం, పంపిణీ వ్యవస్థలను బలోపేతం చేయడం ద్వారా ఈశాన్య ప్రాంత ఆర్థిక అభివృద్ధి కి పూచీ పడే దిశ లో ఒక ప్రధానమైన చర్య కాగలదు.
ఈ పథకాన్ని ఆరు లబ్ధిదారు రాష్ట్రాలు.. అసమ్, మణిపుర్, మేఘాలయ, మిజోరమ్, నాగాలాండ్, త్రిపుర.. ల సహకారంతో విద్యుత్తు మంత్రిత్వ శాఖ ఆధీనం లోని ప్రభుత్వ రంగ సంస్థ  అయిన పవర్ గ్రిడ్  ద్వారా అమలులోకి తీసుకురావడం జరుగుతుంది. ఈ పథకాన్ని వచ్చే ఏడాది డిసెంబర్ కల్లా పని చేయించడం ప్రారంభించాలనేది లక్ష్యం గా ఉంది. ఈ ప్రాజెక్టు కార్యకలాపాలు మొదలైన తరువాత, ఆయా ఈశాన్య రాష్ట్రాలకు చెందిన యుటిలిటీస్ దీని యాజమాన్యాన్ని స్వీకరించడం జరుగుతుంది; అవే ఈ ప్రాజెక్టు ను నిర్వహిస్తాయి.
ఈశాన్య ప్రాంత సంపూర్ణ ఆర్థికాభివృద్ధి, ఆ ప్రాంతం లో అంతర్ రాష్ట్ర ప్రసారం, పంపిణీ సంబంధిత మౌలిక సదుపాయాల వ్యవస్థ ను బలోపేతం చేయడానికి ప్రభుత్వం ఇచ్చిన వాగ్దానాన్ని నిలబెట్టుకోవడం ఈ ప్రాజెక్టు తాలూకు ప్రధాన ఉద్దేశ్యం గా ఉంది.
ఈ పథకాన్ని అమలు చేయడం వల్ల ఒక విశ్వసనీయమైన పవర్ గ్రిడ్ ను ఉనికి లోకి తీసుకురావడమే కాకుండా త్వరలో ఏర్పాటు కాబోయే లోడ్ సెంటర్స్ తో ఈశాన్య ప్రాంత రాష్ట్రాల సంధానం మెరుగుపడనుంది. ఈ ప్రకారం గా ఈశాన్య ప్రాంతం లోని అన్ని వర్గాలకు చెందిన వినియోగదారులకు గ్రిడ్ తో ముడిపడిన విద్యుత్తు తాలూకు ప్రయోజనాలను అందించవచ్చు.
ఈ పథకం ఈ రాష్ట్రాల లో తలసరి విద్యుత్తు వినియోగాన్ని కూడా పెంచగలదు. అంతేకాకుండా, ఈశాన్య ప్రాంత సంపూర్ణ ఆర్థిక అభివృద్ధి కి కూడా తోడ్పడుతుంది.
ఈ పథకాన్ని అమలు చేసే ఏజెన్సీ లు నిర్మాణ కార్యకలాపాల లో స్థానికులను చెప్పుకోదగ్గ సంఖ్యలో నియమించుకొంటాయి. దీంతో ఈశాన్య ప్రాంతం లో నైపుణ్యం ఉన్న కార్మికులకు, నైపుణ్యం లేని కార్మికులకు ఉద్యోగావకాశాలు అందివస్తాయి.
దీనికి తోడు ఈ పథకం రూపుదిద్దుకొన్న తరువాత కొత్తగా ఏర్పాటయ్యే ఆస్తుల నిర్వహణకు అదనంగా మానవ వనరులు అవసరం అవుతాయి. ఇది ఈశాన్య ప్రాంత రాష్ట్రాల లో మరిన్ని ఉద్యోగ అవకాశాలకు పెద్ద ఎత్తున ఆస్కారం కల్పించనుంది.
పూర్వరంగం:
ఈ పథకాన్ని విద్యుత్తు మంత్రిత్వ శాఖ కు చెందిన ఒక కేంద్రీయ రంగ ప్రణాళికా పథకం గా 2014 వ సంవత్సరం డిసెంబర్ లో తొలుత ఆమోదం తెలపడం జరిగింది. దీనిని వరల్డ్ బ్యాంకు ఆర్థిక సహాయం తో పాటు భారత ప్రభుత్వ విద్యుత్తు మంత్రిత్వ శాఖ తాలూకు బడ్జెట్ సహాయం కూడా కలిపి, 50:50 శాతం చొప్పున భరించే విధం గా  మొదలుపెట్టడం జరిగింది. అయితే దీనిలో సామర్థ్య నిర్మాణం ప్రాతిపదిక న అయ్యే 89 కోట్ల రూపాయల ఖర్చు ను మాత్రం పూర్తి గా భారత ప్రభుత్వమే భరించనుంది.
(
పౌర విమానయాన మంత్రిత్వ శాఖ
భారతదేశానికి, అఫ్గానిస్తాన్ కు మధ్య సవరించిన వైమానిక సేవల ఒప్పందం పై సంతకాలకు ఆమోదం తెలిపిన మంత్రివర్గం
భారతదేశానికి, అఫ్గానిస్తాన్ కు మధ్య సవరించి వైమానిక సేవల ఒప్పందం పై సంతకాలకు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం తన ఆమోదాన్ని తెలిపింది.
ఈ సవరించిన వైమానిక సేవల ఒప్పందం రెండు దేశాల మధ్య పౌర విమానయాన సంబంధాల్లో ఒక ముఖ్యమైన ఘటన నిలవనుంది. పౌర విమానయాన రంగం లో ఏర్పడే పరిణామాలకు అనుగుణం గా, ఉభయ దేశాల మధ్య వ్యాపారం, పెట్టుబడి, పర్యటన, సాంస్కృతిక ఆదాన- ప్రదానాలు మరింత ఎక్కువగా చోటు చేసుకునేందుకు కూడా ఈ ఒప్పందం తోడ్పడుతుంది. ఇది ఇప్పటి కంటే ఎక్కువ గా విమానాల రాక పోకలకు అనువైనటువంటి వాతావరణాన్ని కల్పిస్తుంది, అలాగే అంతరాయం ఎదురవనటువంటి రాకపోకలకు వీలు ను కల్పిస్తుంది. ఇరు పక్షాల విమాన సంస్థలకు వాణిజ్య సరళి అవకాశాలను కల్పిస్తూనే, మరింత భద్రత కు, సురక్ష కు సైతం పూచీ పడుతుంది.
రక్షణ మంత్రిత్వ శాఖ
ఢిల్లీ, హర్యానాలో ఐదు మెడికల్ ఆక్సిజన్ ప్లాంట్లను నెలకొల్పనున్న డిఆర్డిఒ
న్యూఢిల్లీలోని ఎయిమ్స్, ఆర్ఎంఎల్ ఆసుపత్రులకు చేరిన పరికరాలు
కోవిడ్-19 కేసుల, తదనంతర ఆక్సిజన్ అవసరాల పెరుగుదల సమస్యను పరిష్కరించేందుకు దేశవ్యాప్తంగా 500 మెడికల్ ఆక్సిజన్ ప్లాంట్లను ఏర్పాటు చేసేందుకు పిఎం -కేర్స్ నిధులను కేటాయించింది. ఈ ప్లాంట్లను మూడు నెలల్లో నెలకొల్పనున్నారు. మే తొలివారంలో ఢిల్లీలో, చుట్టుపక్కల తన పరిశ్రమల ద్వారా డిఫెన్స్ రీసెర్చ్ అండ్ డెవలప్మెంట్ ఆర్గనైజేషన్  ఐదు మెడికల్ ఆక్సిజన్ ప్లాంట్లను ఏర్పాటు చేస్తోంది. వీటిని ఎయిమ్స్ ట్రామా సెంటర్, డాక్టర్ రామ్ మనోహర్ లోహియా హాస్పిటల్ , సఫ్దర్జంగ్ హాస్పిటల్, లేడీ హార్డింగ్ మెడికల్ కాలేజీ, మరొకటి హర్యానాలోని ఝఝ్ఝర్ లో గల ఎయిమ్స్లో నెలకొల్పనున్నారు. షెడ్యూలు ప్రకారం ఇందులో రెండు ప్లాంట్లు మే 4, 2021న ఢిల్లీ చేరుకున్నాయి. వీటిని ఎయిమ్స్, ఆర్ఎంఎల్ ఆసుపత్రులలో నెలకొల్పుతున్నారు. డిఆర్డిఒకు సాంకేతిక భాగస్వామి అయిన ఎం/ఎస్ ట్రైడెంట్ న్యుమాటిక్స్ ప్రైవేట్ లిమిటెడ్ సరఫరా చేసింది. ఇదే సంస్థకు 48 ప్లాంట్లకు ఆర్డర్ను ఇచ్చారు. ఎం/ఎ స్ టాటా అడ్వాన్స్డ్ సిస్టంస్ లిమిటెడ్కు 332 ప్లాంట్లను ఆర్డర్ ఇవ్వగా, వీటి సరఫరా మే నెల మధ్యలో ప్రారంభం కానుంది. సమయానికి ప్లాంట్లను అందించేందుకు వాటి సరఫరా షెడ్యూల్ను సన్నిహితంగా సమీక్షిస్తున్నారు. సమాంతరంగా ప్రతి ఆసుపత్రిలోనూ జాగాను సిద్ధం చేస్తున్నారు.
ఈ మెడికల్ ఆక్సిజన్ ప్లాంట్లు నిమిషానికి 1,000 లీటర్ల  ఆక్సిజన్ ప్రవహించేలా రూపకల్పన చేశారు. ఈ వ్యవస్థ 5 ఎల్పిఎంతో 190మంది రోగులకు అందించడమే కాక 195 సిలెండర్లను నింపగలదు. మెడికల్ ఆక్సిజన్ ప్లాంట్  సాంకేతికతను తేలికపాటి యుద్ధ విమానం తేజస్కు అక్కడికక్కడ ఆక్సిజన్ను ఉత్పత్తి చేసే సాంకేతికత ఆధారంగా అభివృద్ధి చేశారు. ఈ ప్లాంట్లు ఆక్సిజన్ సరఫరాలో ఉన్న సమస్యలను అధిగమించి, అత్యవసర స్థితిలో ఉన్న కోవిడ్-19 రోగులకు తోడ్పడనుంది. తన పరిశ్రమల ద్వారా 120 ఎంఒపికి సిఎస్ఐఆర్ ఆర్డర్ చేసింది.
ఆయుష్
కొవిడ్ రోగుల మానసిక ఆరోగ్యం పునరుద్ధరణ కోసం యోగా, ప్రకృతి వైద్యం
కొవిడ్ తీసుకొచ్చిన సంక్షోభం భారీగా ఉండగా, రెండో దశలో ఉప్పెనలా విరుచుకుపడుతున్న వైరస్ ప్రజల్లో ఒత్తిడి, ఆందోళనను పెంచుతోంది. ఈ మహమ్మారి శారీరకంగానేగాక, మానసికంగా కూడా రోగులను ఇబ్బంది పెడుతోంది. వారి కుటుంబ సభ్యుల్లోనూ ఆందోళన పెంచుతోంది.
కొవిడ్ రోగులకు శారీరక వైద్యంతోపాటు మానసిక వైద్య అవసరాన్ని గుర్తించిన మూడు ప్రముఖ సంస్థలు, వారి మానసిక ఆరోగ్య పునరుద్ధరణకు ప్రామాణిక పద్ధతి ని రూపొందించేందుకు సంయుక్తంగా ముందుకొచ్చాయి. ఆ సంస్థలు, 'సెంట్రల్ కౌన్సిల్ ఫర్ రీసెర్చ్ ఇన్ యోగా & నాచురోపతి' ; ఆయుష్ మంత్రిత్వ శాఖకు చెందిన స్వతంత్ర సంస్థ అయిన, బెంగళూరులోని 'నేషనల్ ఇన్స్టిట్యూట్ ఆఫ్ మెంటల్ హెల్త్ అండ్ న్యూరో సైన్సెస్' ; బెంగళూరులోని 'స్వామి వివేకానంద యోగా అనుసంధాన సంస్థాన' . ఈ నెల 23వ తేదీన ఉదయం 9.30-11.30 గం. మధ్య వర్చువల్ కార్యక్రమం ద్వారా, 'కొవిడ్ రోగుల మానసిక ఆరోగ్య పునరుద్ధరణకు ప్రామాణిక పద్ధతి'ని ప్రకటిస్తారు. ఎస్-వ్యాస కులపతి డా.హెచ్.ఆర్.నాగేంద్ర ఈ కార్యక్రమానికి అధ్యక్షత వహిస్తారు. దీని తర్వాత, బీఎన్వైఎస్ సాధకులకు ఆన్లైన్ కార్యశాల నిర్వహించి, 'ప్రామాణిక పద్ధతి' సాధనపై శిక్షణనిస్తారు.
ప్రకృతి వైద్య రంగం ఉద్దేశం ప్రకారం, దేశంలో ఆరోగ్య సంరక్షణ సిబ్బందిపై పెరిగిన ఒత్తిడిని కూడా ఈ కార్యశాల వెల్లడిస్తుంది. కొవిడ్ కేసుల పెరుగుదలతో మన దేశంలోని ఆరోగ్య సంరక్షణ సంస్థలపై భారం పెరిగి, అవి తీరిక లేకుండా పని చేస్తున్నాయి. ఈ పరిస్థితుల్లో ప్రతి ఒక్క రోగి ఆరోగ్యం పట్ల శ్రద్ధ చూపడం సవాలుగా మారింది.
నివేదికల ప్రకారం, కరోనా రోగుల్లో తలెత్తుతున్న మానసిక అనారోగ్యాన్ని ఎవరూ పట్టించుకోవడం లేదు. ఆందోళన, ఒత్తిడి పెరిగి కొవిడ్ కేర్ ఆసుపత్రుల్లో ఆత్మహత్యలకు కూడా పరిస్థితులు దారి తీస్తున్నట్లు నివేదికలు వెల్లడిస్తున్నాయి. చాలా దేశాల నుంచి అందుతున్న సమాచారాల ప్రకారం, ఐసోలేషన్లోని ఒంటరితనపు ఒత్తిడి, ఆరోగ్యం మరింత దిగజారిపోతుందేమోనన్న భయంతో రోగులు పోరాడుతున్నారు. శ్వాసకోశ ఇబ్బందులు, హైపోక్సియా, అలసట, నిద్ర లేమి వంటి సమస్యలు కూడా రోగుల్లో కనిపిస్తున్నాయి. కొవిడ్ రోగులు కోలుకోవడంలో యోగా, ప్రకృతి వైద్యం పద్ధతులు సమర్థవంతమైన ప్రభావాన్ని చూపాయి. రోగుల్లో ఎస్పీఓటూ స్థాయులు పెరగడానికి, శ్వాసకోశ సంబంధిత ఇబ్బందులు తగ్గిపోవడానికి చిన్నపాటి శ్వాస సంబంధ వ్యాయామాలు, ప్రాణాయామం ప్రభావాన్ని చూపినట్లు కనుగొన్నారు. సీసీఆర్వైఎన్ నిర్వహించిన అధ్యయనాల్లోనూ ఇవే విషయాలు నిరూపితమయ్యాయి.
కొవిడ్ రోగుల్లో మానసిక అనారోగ్య లక్షణాలను తగ్గించడానికి ఈ 'ప్రామాణిక పద్ధతి' ఒక సహకార ప్రయత్నం వంటిది. కొవిడ్ అధ్యయనం; వ్యాధి వ్యాప్తి; ఒత్తిడి, మానసిక అనారోగ్య పరీక్షలు; యోగా, ప్రకృతి వైద్య పద్ధతులతో ఒత్తిడి, మానసిక అనారోగ్య నిర్వహణపై అవగాహన పెంచడానికి ఆన్లైన్ కార్యశాల సాయపడుతుంది.
ఆరోగ్య, కుటుంబ సంక్షేమ మంత్రిత్వ శాఖ
117.63 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 71.92 లక్షలకు పైగా డోసులు నిర్వహణ
98.32 శాతానికి చేరిన రికవరీ రేటు
గత 24 గంటల్లో 7,579 కొత్త కేసులు నమోదు
క్రియాశీల కేసుల సంఖ్య 1,13,584
వారపు పాజిటివిటీ రేటు  గత 60 రోజులుగా 2 శాతం కంటే తక్కువ
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 71,92,154 డోసులతో కలిపి, 117.63 కోట్ల డోసులను  టీకా కార్యక్రమం అధిగమించింది. 1,21,69,135 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం
|
|
ఆరోగ్య సిబ్బంది
|
|
మొదటి డోసు
|
|
1,03,82,453
|
|
రెండో డోసు
|
|
94,16,703
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,76,475
|
|
రెండో డోసు
|
|
1,63,40,031
|
|
18-44 ఏళ్ల వారు
|
|
మొదటి డోసు
|
|
44,47,84,652
|
|
రెండో డోసు
|
|
19,51,54,643
|
|
45-59 ఏళ్ల వారు
|
|
మొదటి డోసు
|
|
18,13,05,008
|
|
రెండో డోసు
|
|
11,22,23,224
|
|
60 ఏళ్లు పైబడినవారు
|
|
మొదటి డోసు
|
|
11,35,48,772
|
|
రెండో డోసు
|
|
7,48,41,538
|
|
మొత్తం
|
|
1,17,63,73,499
గత 24 గంటల్లో 12,202 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,39,46,749 కు పెరిగింది.
దేశవ్యాప్త రికవరీ రేటు 98.32 శాతానికి చేరింది.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 149వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 7,579 కొత్త కేసులు నమోదయ్యాయి.
క్రియాశీల కేసులు 2 లక్షల కంటే తక్కువగా, 1,13,584 వద్ద ఉన్నాయి. పాజిటివ్ కేసుల శాతం కూడా  2020 మార్చి నుంచి కనిష్ట స్థాయి.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 9,64,980 పరీక్షలు చేశారు. దేశవ్యాప్తంగా ఇప్పటివరకు 63.34 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.93 శాతంగా ఉంది. గత 60 రోజులుగా 2 శాతం కంటే తక్కువగా నమోదవుతోంది. రోజువారీ పాజిటివిటీ రేటు 0.79 శాతంగా ఉంది. రోజువారీ పాజిటివిటీ రేటు గత 50 రోజులుగా 2 శాతం కంటే తక్కువగా, 85 రోజులుగా 3 శాతం కంటే తక్కువగా నమోదవుతోంది.
(Visitor Counter : 130
గృహ నిర్మాణం మరియు పట్టణ వ్యవహారాల మంత్రిత్వ శాఖ
ఎస్ బీ ఎం - యూ 2.0 కింద చెత్త రహిత నగరాలు
సురక్షిత పారిశుధ్యాన్ని సాధించడం మరియు దేశంలోని పట్టణ ప్రాంతాల్లో ఉత్పత్తి అయ్యే మున్సిపల్ ఘన వ్యర్థాలను  శాస్త్రీయంగా ప్రాసెస్ చేయడం కోసం భారత ప్రభుత్వం అక్టోబర్ 2, 2014న స్వచ్ఛ భారత్ మిషన్-అర్బన్ ని ప్రారంభించింది.
సాధించిన పురోగతిని ముందుకు తీసుకెళ్లడానికి, 100% మూలాధార విభజన ద్వారా ఇంటింటికీ అన్ని నగరాలకు చెత్త రహిత స్థితిని సాధించాలని పల్లపు ప్రదేశాల్లో చెత్తను సురక్షితంగా పారవేయడంతోపాటు వ్యర్థాల యొక్క అన్ని రకాల చెత్తను శాస్త్రీయ సేకరణ నిర్వహణ లక్ష్యంతో ఐదేళ్ల కాలానికి 1 అక్టోబర్ 2021న స్వచ్ఛ భారత్ మిషన్  2.0 ప్రారంభించబడింది. ఇది అన్ని పాత డంప్సైట్లను కూడా పరిష్కరించి వాటిని గ్రీన్ జోన్లుగా మార్చడం కూడా లక్ష్యంగా పెట్టుకుంది.
ఎస్ బీ ఎం - యూ 2.0 ని దాని వివిధ భాగాలను అమలు చేయడానికి అయ్యే అంచనా వ్యయం ₹1,41,600 కోట్లు. కేంద్ర వాటా ₹36,465 కోట్లు. మిగిలిన మొత్తాన్ని వ్యక్తులు లబ్ధిదారుల సహకారం, రాష్ట్రాలు మరియు యూ టీ లు/ యూ ఎల్ బీ లు/ప్రైవేట్ రంగం పీ పీ పీ కింద అందించాలి.
రాజ్యాంగంలోని 7వ షెడ్యూల్ ప్రకారం పారిశుధ్యం రాష్ట్ర అంశం. కాబట్టి దేశంలోని పట్టణ ప్రాంతాల్లో పారిశుద్ధ్య ప్రాజెక్టులను ప్లాన్ చేయడం, డిజైన్ చేయడం, అమలు చేయడం మరియు నిర్వహించడం రాష్ట్ర/యూ ఎల్ బీ ల బాధ్యత. అయినప్పటికీ, గృహనిర్మాణ మరియు పట్టణ వ్యవహారాల మంత్రిత్వ శాఖ అదనపు ఆర్థిక మరియు సాంకేతిక సహాయాన్ని అందించడం ద్వారా దీన్ని సులభతరం చేస్తోంది. మధ్యప్రదేశ్తో సహా అన్ని రాష్ట్రాలు మరియు యూ ఎల్ బీ లలో ఎస్ బీ ఎం ఏకరీతిగా అమలు చేయబడుతోంది. మొత్తం మిషన్ వ్యవధిలో సీ ఎస్ నిధులు రాష్ట్రాలు/ యూ టీ లకు కేటాయించబడతాయి. నగరాల వారీగా లేదా జిల్లాల వారీగా వివరాలు జాతీయ స్థాయిలో నిర్వహించబడవు.
గృహ మరియు పట్టణ వ్యవహారాల శాఖ సహాయ మంత్రి శ్రీ కౌశల్ కిషోర్ ఈరోజు లోక్సభలో లిఖితపూర్వక సమాధానంలో ఈ సమాచారాన్ని అందించారు.
ప్రధాన మంత్రి కార్యాలయం
దివ్యాంగ జనుల అంతర్జాతీయ దినం నాడు ప్రధాన మంత్రి ఇచ్చిన సందేశం
దివ్యాంగ జనుల అంతర్జాతీయ దినం సందర్భం లో ప్రధాన మంత్రి శ్రీ నరేంద్ర మోదీ ఒక సందేశం లో -
‘‘భారతదేశ ప్రగతి కోసం దివ్యాంగ జనులు అందించినటువంటి గొప్ప తోడ్పాటుల ను, వారి తారస్థాయి కార్య సాధనల ను దివ్యాంగ జనుల అంతర్జాతీయ దినం నాడు నేను ప్రశంసించ దలచుకొన్నాను. వారి జీవన యాత్ర లు, వారి ధైర్య సాహసాలు, ఇంకా వారి దృఢ సంకల్పం ఎంతో ప్రేరణాత్మకం గా ఉన్నాయి.
దివ్యాంగ జనుల కు సాధికారిత ను ప్రసాదించే మౌలిక సదుపాయాల కల్పన ను మరింత బలోపేతం చేయడం కోసం భారత ప్రభుత్వం క్రియాశీలం గా కృషి చేస్తున్నది. సమానత్వం, సులభత మరియు అవకాశం.. వీటి కి పెద్ద పీట ను వేయడం జరుగుతూనే ఉంటుంది.’’ అని పేర్కొన్నారు.
(
నీతి ఆయోగ్
డీ-కార్బనైజింగ్ ట్రాన్స్ పోర్ట్ : భారతదేశంలో తక్కువ కార్బన్ డయాక్సయిడ్ తో రవాణా అభివృద్ధి కి అంతర్జాతీయ ప్రాజెక్టు
అంతర్జాతీయ రవాణా ఫోరమ్  సహకారంతో భారతదేశానికి తక్కువ కార్బన్ వెలువడే రవాణా వ్యవస్థ వైపు ఒక మార్గాన్ని అభివృద్ధి చేయాలనే ఉద్దేశ్యంతో నీతీ ఆయోగ్, జూన్ 24వ తేదీన “భారతదేశంలో డీ-కార్బనైజింగ్ రవాణా” అనే ప్రాజెక్టును ప్రారంభించనుంది.
రవాణా విధానం కోసం అంతర్ ప్రభుత్వ సంస్థ అయిన ఐ.టి.ఎఫ్.లో భారతదేశం, 2008 నుండి సభ్యదేశంగా ఉంది.
ఐ.టి.ఎఫ్. సెక్రటరీ జనరల్ యంగ్ టే కిమ్ మరియు నీతీ ఆయోగ్ సీ.ఈ.ఓ. అమితాబ్ కాంత్ సంయుక్తంగా ఈ ప్రాజెక్టును ఆన్ లైన్ ద్వారా ప్రారంభిస్తారు. గృహనిర్మాణం, పట్టణ వ్యవహారాల మంత్రిత్వ శాఖ ; రోడ్డు, రవాణా, రహదారుల మంత్రిత్వ శాఖ తో పాటు ఐ.టి.ఎఫ్. కు చెందిన సీనియర్ అధికారులు కూడా ఈ కార్యక్రమంలో హాజరుకానున్నారు.
భారతదేశంలోని రవాణా మరియు వాతావరణ భాగస్వాములకు, ప్రణాళికాబద్ధమైన ప్రాజెక్టు కార్యకలాపాల గురించి ఈ ఆన్ లైన్ ఈవెంట్ తెలియజేస్తుంది. భారతదేశంలో రవాణా రంగం ఎదుర్కొంటున్న సవాళ్లకు సంబంధించిన సమాచారాన్ని అందించే అవకాశంతో పాటు కార్బన్ డయాక్సయిడ్  తగ్గింపు ఆశయాలకు వాటిని ఎలా అనుసంధానం చేయాలో కూడా ఇది తెలియజేస్తుంది. భారతదేశం యొక్క నిర్దిష్ట అవసరాలు మరియు పరిస్థితులపై ఈ ప్రాజెక్టు మరింత దృష్టి పెట్టడానికి చర్చ సహాయపడుతుంది.
"భారతదేశంలో డి-కార్బోనైజింగ్ రవాణా" ప్రాజెక్టు, భారతదేశానికి అనువైన రవాణా ఉద్గారాల అంచనా ఫ్రేమ్ వర్క్ ను రూపొందిస్తుంది. ప్రస్తుత, భవిష్యత్ రవాణా కార్యకలాపాలు మరియు సంబంధిత కర్బన ఉద్గారాలపై సరైన నిర్ణయాలు తీసుకోడానికి ఇది ఒక వివరణాత్మక అవగాహనను ప్రభుత్వానికి అందిస్తుంది.ఏమిటి : "భారతదేశంలో డీ-కార్బనైజింగ్ రవాణా" ప్రారంభం.ఎప్పుడు : బుధవారం, జూన్ 24వ తేదీ, 17:00 - 19:00 ఐ.ఎస్.టి.ఎక్కడ : యు ట్యూబ్ లైవ్ స్ట్రీమింగ్ https://youtu.be/l2G5x5RdBUM
అంతర్జాతీయ రవాణా ఫోరం చేపట్టిన "డీ-కార్బనైజింగ్ రవాణా" అనే కార్యక్రమం “Decarbonising Transport” initiative యొక్క ప్రేరణతో భారతదేశంలో ఈ ప్రాజెక్టు చేపట్టడం జరిగింది. ప్రపంచంలోని వివిధ ప్రాంతాలలో రవాణాలో కర్బన ఉద్గారాల తగ్గింపు కోసం అనుసరిస్తున్న "ప్రస్తుతం నెలకొన్న ఆర్ధికవ్యవస్థలలో డీ-కార్బనైజింగ్ రవాణా"  అనే “Decarbonising Transport in Emerging Economies”  కార్యక్రమాల సముదాయంలో ఇది ఒక భాగం. భారతదేశంతో పాటు, అర్జెంటీనా, అజర్బైజాన్, మొరాకో దేశాలు ప్రస్తుతం పాల్గొంటున్నాయి. డి.టి.ఈ.ఈ. అనేది ఐ.టి.ఎఫ్. మరియు వుప్పెర్టల్ ఇన్స్టిట్యూట్ మధ్య సహకారంతో పాటు జర్మన్ ఫెడరల్ మినిస్ట్రీ ఫర్ ఎన్విరాన్మెంట్, నేచర్ కన్జర్వేషన్ మరియు న్యూక్లియర్ సేఫ్టీ కి చెందిన ఇంటర్నేషనల్ క్లైమేట్ ఇనిషియేటివ్  మద్దతుతో స్థాపించబడింది.
ప్రధాన మంత్రి కార్యాలయం
నవ భారతదేశం: అందరికీ గౌరవప్రదమైన జీవితం
ప్రధానమంత్రి శ్రీ నరేంద్రమోదీ, తనను తాను దేశ ప్రధాన సేవక్ గా ప్రస్తావిస్తూ ఉంటారు. అలాగే ప్రభుత్వం తీసుకునే ప్రతి విధాన నిర్ణయానికి ఆయన సామాన్యుడు కేంద్ర బిందువుగా ఉండేట్టు
చూస్తూ వస్తున్నారు.
వారి సమర్ధవంతమైన నాయకత్వం , వినమ్రత, మానవక్కులు, ప్రజాస్వామ్యం పట్ల వారికి గల గౌరవం, దశాబ్దాలుగా ప్రజాసేవా రంగంలో వారికిగల అనుభవం ఇవన్నీ
వారిని భారతీయ మూలాలతో అనుసంధానం చేశాయి.
భారతదేశ ప్రజల బాధలుతీర్చడంలో వారి వేదనను పట్టించుకోవడంలో ప్రత్యేకించి పేదలు, అణగారిన
వర్గాల వారి సమస్యల పరిష్కారంలో ప్రధానమంత్రి కార్యాలయం చూపుతున్న చొరవ గురించి ప్రత్యేకంగా చెప్పనవసరం లేదు.
ప్రధానమంత్రి కార్యాలయం ప్రధానమంత్రి వెబ్సైట్ నుంచి ఒక ఆర్టికల్ను షేర్ చేసింది.
ప్రధాన మంత్రి కార్యాలయం
బ్రెజిల్ అధ్యక్షునితో భారత ప్రధానమంత్రి సమావేశం
హిరోషిమాలో జి7 దేశాల శిఖరాగ్ర సభ వేదిక వద్ద ఆదివారం బ్రెజిల్ అధ్యక్షుడు శ్రీ ఇనాకియో లులా డా సిల్వాతో ప్రధానమంత్రి శ్రీ నరేంద్ర మోడీ సమావేశమయ్యారు.
ఇద్దరు నేతల మధ్య ఇది మొదటి సమావేశం. రెండు దేశాల మధ్య దౌత్య సంబంధాలు ఏర్పడి 75 వసంతాలు పూర్తయిన విషయాన్ని ఇద్దరు నాయకులు తమ చర్చలలో ప్రస్తావించారు.
రెండు దేశాల మధ్య వ్యూహాత్మక భాగస్వామ్యం గురించి సమీక్షిస్తూ దానిని మరింత వృద్ధి చేయడానికి గల మార్గాలను గురించి చర్చించారు. ముఖ్యంగా రక్షణ ఉత్పత్తి, వాణిజ్యం, ఔషధాలు, వ్యవసాయం, పాడి పరిశ్రమ & పశుగణాభివృధి మరియు జీవ ఇంధనాలు & నిర్మల ఇంధనం రంగాలలో భాగస్వామ్యం పెంపొందాలని అభిప్రాయపడ్డారు. రెండు దేశాలకు చెందిన వ్యాపార ప్రముఖుల ఉన్నత స్థాయి సమావేశం ఏర్పాటు ఆవశ్యకతను ఇరువురు నేతలు ఉద్ఘాటించారు.
ప్రాంతీయ పరిణామాలపై నాయకులు తమ అభిప్రాయాలను పరస్పరం ఇచ్చిపుచ్చుకున్నారు. బహుళ వేదికలపై సహకారం మరింత కొనసాగడం, దానికి గల ప్రాముఖ్యతను గట్టిగా నొక్కి చెప్పారు. బహుముఖ సంస్థల సంస్కరణ జరపాల్సిన ఆవశ్యకత చాలా కాలంగా ఉందని అన్నారు.
ఈ ఏడాది సెప్టెంబర్ లో జరిగే జి-20 శిఖరాగ్ర సభలో పాల్గొనడానికి అధ్యక్షుడు లులా ఇండియా వస్తారని ఆశిస్తున్నట్లు, తన రాకకై ఎదురుచూస్తున్నట్లు ప్రధానమంత్రి తెలిపారు.
రక్షణ మంత్రిత్వ శాఖ
భారతీయ నావికాదళ దేశీయకరణః పరిశ్రమలకు అవకాశాలు అన్న ఇతివృత్తంపై ప్రభావశీల సదస్సును & బి2బి సెషన్ నిర్వహణ
భారతీయ నావికాదళ దేశీయకరణః పరిశ్రమలకు అవకాశాలు అన్న ఇతివృత్తంపై ప్రభావశీల సదస్సును & బి2బి సెషన్ ను ఫిక్కీ పెడరేషన్ హైస్లోని హరిశంకర్ సింఘానియా కమిషన్ ఆడిటోరియం ఆఫ్ ఫిక్కీలో 26 జూన్ 23న ఫెడరేషన్ ఆఫ్ ఇండియన్ చాంబర్స్ ఆఫ్ కామర్స్ & ఇండస్ట్రీ తో భారతీయ నావికాదళం నిర్వహించింది.
సదస్సుకు ముఖ్య అతిథిగా మెటీరియల్ అధిపతి వీఎడిఎం సందీప్ నైతానీ హాజరై కీలకోపన్యాసం చేశారు.
రక్షణ రంగంలో స్వావలంబన సాధించే దిశగా భారతీయ నావికాదళ స్వదేశీకరణ ప్రణాళికలు/ అంతిమ అవసరాలను సమిష్టిగా చర్చించేందుకు పరిశ్రమ/ ఎంఎస్ఎంఇ/ స్టార్టప్లు భారతీయ నావికాదళ సిబ్బందితో ముచ్చటించేందుకు ఒక ప్రత్యేక అవకాశాన్ని కల్పించడమే కాక వాటాదారులందరికీ ఒక వేదికను అందించింది.
భారతీయ నావికాదళం, పరిశ్రమ/ ఎంఎస్ఎంఇ/ స్టార్టప్ల మధ్య నిబద్ధతతో బి2బి ప్రభావశీల చర్చను, లక్ష్యిత రౌండ్ టేబుల్ చర్చల్లో భాగంగా నావికాదళానికి కీలకమైన స్వదేశీ అవసరాలను చర్చను నిర్వహించారు.
భారత ప్రభుత్వ దార్శనికత అయిన మేక్ ఇన్ ఇండియా కు అనుగుణంగా ఈ సదస్సు దేశీయకరణను ప్రోత్సహించింది.
మొత్తం 100కు పైగా పరిశ్రమలు/ ఎంఎస్ఎంఇలు/ స్టార్టప్లు ఈ సదస్సులో పాల్గొన్నాయి.
ప్రధాన మంత్రి కార్యాలయం
రాజకీయాలలో స్వార్ధ రహితంగాను, నిర్మాణాత్మకంగాను తోడ్పడండంటూ యువత కు ఉద్భోదించిన ప్రధాన మంత్రి
సామాజిక అవినీతి కి వంశవాద రాజకీయాలు ప్రధాన కారణం : ప్రధాన మంత్రి
రాజకీయాల లో స్వార్ధానికి తావు ఇవ్వకుండాను, నిర్మాణాత్మకంగాను కృషి చేయవలసింది గా దేశంలోని యువతీయువకుల కు ప్రధాన మంత్రి శ్రీ నరేంద్ర మోదీ పిలుపునిచ్చారు. రెండో ‘జాతీయ యువజన పార్లమెంట్ ఉత్సవం’ తాలూకు ముగింపు కార్యక్రమం లో ప్రధాన మంత్రి ప్రసంగిస్తూ, అర్థవంతమైన మార్పు ను తీసుకురావడం లో రాజకీయాలు ఒక పెద్ద సాధనం గా ఉన్నాయన్నారు. మరే ఇతర క్షేత్రం లో మాదిరిగానే, రాజకీయాల లో కూడా యువత ఉనికి కీలకం అని ఆయన చెప్పారు. ప్రస్తుతం నిజాయితీపరులైన వారు సేవ చేసే అవకాశాన్ని దక్కించుకొంటున్నారని, నీతినియమాలు లేని కార్యకలాపాల రంగస్థలమే రాజకీయాలు అనే ఒక పాత భావాన్ని వారు మారుస్తున్నారని ఆయన యువత కు హామీ ని ఇచ్చారు. ఇవాళ నిజాయితీ, పనితీరు తక్షణావసరంగా మారాయన్నారు.
ఈ సందర్భం లో, వంశవాద రాజకీయాల ను గురించి ప్రధాన మంత్రి సుదీర్ఘంగా మాట్లాడారు. అవినీతి అనేది ఎవరి వారసత్వం అయితే ఉందో, వారికి అది  భారం గా తయారయింది అని ఆయన అన్నారు. కుటుంబ సంబంధాల కంటే నిజాయితీ వైపు దేశం మొగ్గు చూపుతోందని, అభ్యర్ధులు సైతం మంచి పని అనేది ఒక్కటే నిలబడుతుందని గ్రహిస్తున్నారని ఆయన చెప్పారు.
వంశవాద వ్యవస్థ ను పెకలించి వేయాలని యువత కు ఆయన పిలుపునిచ్చారు. వంశవాద రాజకీయాలు చేతకాని తనానికి, నియంతృత్వానికి చోటు ఇస్తాయి. ఎందుకంటే, వంశవాదులు వారి కుటుంబం తాలూకు రాజకీయాల ను కాపాడుకొనేందుకు, రాజకీయాల లో కుటుంబాన్ని కాపాడుకొనేందుకు పని చేస్తారు అని ఆయన చెప్పారు. ‘‘ప్రస్తుతం ఒక ఇంటి పేరు ను ఊత కర్ర గా తీసుకొని ఎన్నికల లో గెలిచే రోజులు పోయాయి. అయినప్పటికీ, ఈ వంశవాద రాజకీయాల అనారోగ్యం ఇంకా పూర్తి గా సమసిపోనేలేదు.. రాజకీయ వంశవాదం దేశానికి పెద్ద పీట వేయడానికి బదులుగా స్వీయ అస్తిత్వాన్ని, కుటుంబాన్ని ప్రోత్సహిస్తుంది. ఇది భారతదేశం లో సామాజిక అవినీతి కి ఒక పెద్ద కారణం’’ అని ప్రధాన మంత్రి అన్నారు.
రాజకీయాల లోకి రావాలంటూ యువత కు ప్రధాన మంత్రి ఉద్భోదించారు. వారు రాజకీయాల లోకి రావడం వంశవాద రాజకీయాలకు భరతవాక్యం పలుకుతుంది అని ఆయన అన్నారు. ‘‘మన ప్రజాస్వామ్యాన్ని కాపాడుకోవాలి అంటే మీరు రాజకీయాల లో చేరడం అత్యవసరం. స్వామి వివేకానంద లో మీరు ఒక గొప్ప మార్గదర్శి ని చూసుకోవచ్చు. మరి ఆయన ప్రేరణ తో, మన యువత రాజకీయాల లోకి వచ్చిందంటే గనక, దేశం పటిష్టం అవుతుంది’’ అని శ్రీ మోదీ అన్నారు.
ప్రధాన మంత్రి కార్యాలయం
సుదీర్ఘ పోరాటంలో జనతా కర్ఫ్యూ తొలి అడుగు మాత్రమే: ప్రధానమంత్రి
కోవిడ్-19పై సుదీర్ఘ పోరాటంలో జనతా కర్ఫ్యూ తొలి అడుగు మాత్రమేనని, మనమింకా చాలాదూరం పయనించాల్సి ఉందని ప్రధానమంత్రి నరేంద్ర మోదీ వరుస ట్వీట్లలో పేర్కొన్నారు. అలసత్వానికి ఏమాత్రం తావివ్వరాదని ప్రజలను హెచ్చరిస్తూ- ఒక్కరోజు స్వీయ నిర్బంధాన్ని విజయంగా పరిగణించి వేడుక చేసుకునే వీల్లేదని ఆయన స్పష్టం చేశారు. అంతేకాకుండా “దృఢ సంకల్పంతో ముందడుగు వేస్తే ఎంతపెద్ద సవాలునైనా సమష్టిగా తిప్పికొట్టగల సమర్థులమని దేశవాసులంతా ఇవాళ నిరూపించారుకున్నారు” అని ఆయన ప్రశంసించారు. కేంద్ర, రాష్ట్ర ప్రభుత్వాలు ఎప్పటికప్పుడు జారీచేసే సూచనలను ఇదే సంకల్పంతో ప్రజలంతా తూచా తప్పకుండా పాటించాలని కోరారు. దేశవ్యాప్తంగా దిగ్బంధం ప్రకటించిన రాష్ట్రాలు, జిల్లాల్లో నివసించే ప్రజలు ఎంతమాత్రం ఇల్లు కదలవద్దని, అదే సమయంలో ఇతర జిల్లాలవారు కూడా అత్యంత అవసరమైతే తప్ప గడపదాటి బయటకు రావద్దని విజ్ఞప్తి చేశారు.
(
ఆయుష్
ఆయుష్ సేవలకు పెద్ద ఊరట నామ్కు బడ్జెట్ 2022లో 60 శాతం నిధుల పెరుగుదల
- ఆయుష్ మంత్రిత్వ శాఖకు బడ్జెట్ కేటాయింపు రూ. 3050 కోట్లకు..
- 7 సంవత్సరాలలో 4 రెట్ల పెరుగుదల
సరసమైన వ్యయంతో కూడుకున్న ఆయుష్ సేవలు పెద్ద ఎత్తున ఊపందుకున్నాయి. ఈ నేపథ్యంలో
ఆర్థిక మంత్రి నిర్మలా సీతారామన్ సమర్పించిన కేంద్ర బడ్జెట్ 2022లో జాతీయ ఆయుష్ మిషన్  కు పెద్ద ఊరట లభించింది. గత 7 సంవత్సరాలలో ఆయుష్ మంత్రిత్వ శాఖకు మొత్తంగా కేంద్ర బడ్జెట్ కేటాయింపులు రూ.691 కోట్ల నుండి రూ.3050 కోట్ల రూపాయలకు చేరాయి. దీంతో కేటాయింపులు నాలుగు రెట్లు పెరిగినట్టయింది. ప్రస్తుత మహమ్మారి దారితీసిన పరిస్థితుల్లో యోగా, ప్రకృతి వైద్యంతో సహా భారతదేశ సాంప్రదాయ వైద్య విధానం యొక్క ప్రాముఖ్యతను గుర్తించిన కేంద్ర ప్రభుత్వం, ఆయుష్ మంత్రిత్వ శాఖ చేసిన పనులను పెంపొందించడాన్ని నొక్కి చెబుతోంది. ప్రస్తుత బడ్జెట్లో, వివిధ ఆయుష్ రంగాలు మరియు ప్రధాన ప్రాంతాలలో బడ్జెట్ కేటాయింపుల పెరుగుదలను ప్రతిబింబిస్తుంది. కేంద్రం ప్రాయోజిత పథకం అయిన నామ్ కింద బడ్జెట్ మొత్తాన్ని రూ. 800 కోట్ల వరకు పెంచడం ద్వారా ఆయుష్ తన ఆసుపత్రులు మరియు డిస్పెన్సరీల అప్గ్రేడేషన్లో, ఔషధ మొక్కల పెంపకానికి తగిన మద్దతునిస్తుంది . ఔషధ మొక్కల విలువ జోడించిన వస్తువుల ఎగుమతి పెరుగుదలతో సహా అనేక ఇతర రంగాలకు సహాయపడుతుంది. .నామ్ ఇంతకుముందు రూ. 500 కోట్ల బడ్జెట్ అందుకుంది.. నామ్కు
ఛాంపియన్ సర్వీస్ సెక్టార్ స్కీమ్ పెద్ద బూస్ట్ లభించింది. ఈ పథకంలో బడ్జెట్ రూ. 29.6 కోట్ల నుండి రూ. 60.22 కోట్లకు రెట్టింపు చేయబడింది. అన్ని రాష్ట్రాలు , కేంద్ర పాలిత ప్రాంతాలు  మరియు ఈశాన్య ప్రాంతాలకు  కూడా గ్రాంట్స్-ఇన్-ఎయిడ్లు అందించారు. అంటే మొత్తం రూ. 547.87 కోట్ల నుండి రూ. 861.97 కోట్లకు పెరిగాయి. పెరుగుతున్న ప్రజాదరణ మరియు డిజిటల్ స్పేస్పై ఆధారపడటం, కేంద్ర ప్రభుత్వం డిజి-ఇన్ఫ్రాస్ట్రక్చర్ను నిర్మించాలని నొక్కి చెప్పింది, దీనికి ఆయుష్ బాగా మద్దతునిచ్చింది. బడ్జెట్లోని వివిధ కేటాయింపులు ఆయుష్-గ్రిడ్ కింద మొత్తం ఆయుష్ రంగాన్ని డిజిటలైజ్ చేసే దిశగా ఒక ప్రధాన అడుగును చూస్తాయి. ఆయుర్వేదం యొక్క బలాన్ని పరిశీలిస్తే, యోగా, మరియు ఇతర సాంప్రదాయ భారతీయ వైద్య విధానం, భారతదేశంలో గ్లోబల్ సెంటర్ ఫర్ ట్రెడిషనల్ మెడిసిన్  ఏర్పాటు చేయబడుతోంది మరియు కేంద్రం ఏర్పాటుకు బడ్జెట్ కేటాయింపులు జరిగాయి. భారతదేశంలో డబ్ల్యుహెచ్ఓ  స్థాపన భారతదేశంలోని సాంప్రదాయ ఔషధ రంగంలో పెట్టుబడిని నేరుగా ప్రభావితం చేస్తుంది మరియు సమిష్టి ప్రయత్నాలతో భారతదేశం ప్రపంచ నాయకుడిగా ఎదగేలా చేస్తుంది. రీసెర్చ్ కౌన్సిల్లు, సెంటర్ ఆఫ్ ఎక్సలెన్స్ మరియు అటానమస్ బాడీలకు కూడా రూ. 1870.1 కోట్లు కేటాయించినందున బడ్జెట్లో సరసమైన ప్రోత్సాహం లభించింది.